# Referat af Mødet i handicaprådet den 13. juni 2023

Deltagere: Handicaprådet (og Ældrerådet fra kl. 17.00 – 18.30) Ruth Lehm deltog for MSB

Afbud fra: Finn Amby, Christian Baller, Helle Mølgaard, Natascha og Lars Pedersen

1. **Velkommen og dagsorden**

Polly Dutschke bød velkommen til alle – herunder også rådmand Nicolai Bang.

1. **Besøg af Rådmand for MTM, Nicolaj Bang**

Besøget startede med et kort, indledende oplæg fra Trine Buus Karlsen om, hvad der går godt og hvad der mangler. Se også gerne det medsendte powerpoint-oplæg. Der var stor ros og anerkendelse til tilgængelighedsrådet, herunder både ledelsen og arbejdet strategisk og ind i de konkrete projekter.

Samlingen af Ejendomme og klima på transportområdet (”et af de vilde problemer”) fylder meget i MTM i øjeblikket

Nogle af bemærkningerne fra rådet var:

* Samlingen af ejendomme kan være en gevinst på handicapområdet forudsat at der bliver en grundig indføring i området.
* Opmærksomhed på handicap parkeringspladser. Hvis man lukker byen af for biler (fx ift. klimaomstilling og ekskludering af dieselbiler, hvilket er det, der ofte bevilliges til handikappede). Husk koordination på tværs af Magistratsafdelingerne.
* Udfordring ift. Skovvangsbroen på Aarhus Ø.
* Ønske om hjælp til at finde ny lokation til Dansk Blindesamfund.
* Vi mangler at tænke psykiske handicap ind i alt det der her bliver diskuteret.
* At spare på tilgængelighed er ikke en mulighed.
* Der er generelt mange terrænudfordringer i byen. Husk det, når vi udskriver konkurrencer.

Rådmanden nævnte bl.a., at vi skal tænke tilgængeligheden ind fra start allerede i lokalplaner og lignende. Kontekst og tidsperspektivet taget i betragtning - Hvor får vi så mest for pengene? Der er mange hensyn når vi bygger og det der henvises til med balance (eksempler: æstetik og klima). Vi skal passe på med at stræbe efter det perfekte, altid.

1. **Fællesmøde mellem ældrerådet og handicaprådet**

**Indledningsvist var der en bordrunde**med input fra hhv. Handicaprådet og Ældrerådet.

**Input fra Handikaprådet fra runden:**

Det digitale er en primær udfordring, vi kan mødes om (Mit Id nævnes som eksempel). Og det samme gælder universelt design – tilgængelighed gælder bredere end handikappede og det er også fokus i tilgængelighedsrådet. Anbefaling om at invitere Rie Ollendorff ind som gæst til Ældrerådet (Sanne byder sig også til ift. oplægget som tilgængelighedskonsulent). Herudover blev det også nævnt, at det kunne være meningsfuldt at samarbejde om fremtidig velfærdsteknologi (jf. rekrutteringsudfordringerne).

**Input fra Ældrerådet fra runden:**

Rådet har en stærk interesse i et mere systematisk samarbejde, et samarbejde hvor vi kan handle. Gerne udvælgelse af fokusområder. Ønske om at koordinere mere på tværs – særligt ift. tilgængelighed / det offentlige rum og digitalisering som oplagte emner – med en stemme kan vi lægge et større pres. Herudover kunne der også være synergi i forhold til fælles besøg rundt i byen.

Det blev italesat som en forskellighed, at der sidder byrådsmedlemmer i handikaprådet. Ligesom ældrerådets medlemmer er ’folkevalgte’ – og ikke udpeget.

Eksempler på, hvor rådene burde været gået sammen er: indspark ift. arbejdet Kongelunden og besøg på hjælpemiddelscentralen.

Midtbyen som eksempel på et byrum, som hvis der ikke gøres noget, bliver det ældre- og handikapfri områder. Trine inviterer sig selv ind som oplægsholder i Ældrerådet med henblik på at fortælle om det ene perspektiv fra forvaltningssiden.

Bred enighed om at tilgængelighed er et fælles relevant emne på tværs af de to råd.

Der var et forslag om samarbejdsstruktur og tovholderfunktion (Fleming meldte sig) (evt. med en fokuseret handleplan).

Det blev besluttet, at der arrangeres et møde mellem de to formandskaber, hvor der aftales nærmere. Sekretariatet for handicaprådet tager initiativ hertil.

**Drøftelse af digitalisering og kommunikation:**

Polly: Hvordan kan vi arbejde med demokrati ind i digitaliseringen? Og hvordan bliver vi bedre til at kommunikere om det, så vi får en tydelighed omkring behovet.

Jan fra ældrerådet ønskede fremmødevalg (stillet som borgerforslag). Der er behov for en højere stemmeprocent. Det digitale valg (som ved sidste valg) gav en meget lav stemmeprocent.

**Velfærdsteknologi:**

Drøftelse af etikken og retten til at sige nej.  Det er vigtigt med målgruppe-repræsentanter ind i udviklingen af velfærdsteknologi. Det er en uundgåelig dagsorden i lyset af de nuværende og kommende rekrutteringsudfordringer.

Digitale løsninger – vi skal passe på med at det ikke bliver et enten eller. Der kan være brug for personlig håndtering og menneskelige kontakt - også der hvor man digitaliserer.

1. **Planlægning af fællesmødet med Magistraten mandag den 26. juni**

Mødet foregår på Rådhuset kl. 8.30 – 9.30, lokale 285.

Foreløbige emner: Tilgængelighed og budget 2024.

Der blev drøftet input til fællesmødet med Magistraten.

Sekretariatet undersøger om der er mulighed for at punktet behandles senere på magistratens møde – og sørger for at invitationen kommer i kalenderen.

1. **Høring af svar på forslag om organisering af nødkald**

Jens Lassen indledte med orientering omkring høringen, som har deadline den 15. juni og som efterfølgende blev drøftet.

Sekretariatet laver udkast til høringssvar som godkendes ved formandskabet.

1. **Orienteringer**

Ingen bemærkninger

1. **Henvendelser til handicaprådet**

Ingen bemærkninger

1. **Eventuelt**

Der blev efterlyst referater fra rådets møder i 2023 på hjemmesiden.

Konklusion: Sekretariatet sørger for at de uploades snarest muligt. Se evt: [Aarhus Kommunes Handicapråd](https://www.aarhus.dk/demokrati/politik/raad-og-naevn/specifikke-maalgrupper/handicapraadet/moeder-og-referater/#6)

1. **Evaluering af dagens møde**

For varmt og for lille lokale (mere plads næste gang – forslag om generationernes hus næste gang).

Rådhuset er ikke velegnet og tilgængeligt (dog evt. lokalet i parterre).